Raġel ta' 42 sena tressaq il-Qorti t'Għawdex akkużat li hemm konnessjoni ma' qtil li seħħ fl-2018. Aleksander Stojanovic ma jaħdimx u jgħix fiċ-Ċentru ta' Ditenzjoni f'Ħal Safi. Illum il-pulizija sejħet konferenza stampa dwar l-aħħar żviluppi dwar dan il-każ. Filmat: Raġel se jitressaq il-Qorti akkużat li qatel Eġizzjan f'Għawdex Fil-Qorti l-r-raġel kien akkużat li qatel lil Walid Salah Abdel Moteleb Mohammed ta' 42 sena li huwa ta' nazzjonalità Eġizzjana u kien inqatel f'Jannar 2018. F'Jannar 2018 Ir-raġel li nstab b'għonqu mħanxar f'għalqa f'Għawdex Stojanovic kien akkużat ukoll li kien qiegħed iġorr arma mingħajr il-permess tal-pulizija, li saq karozza mingħajr liċenzja u polza tal-assigurazzjoni kif ukoll li kellu karozza li ma kinitx reġistrata ma' Transport Malta. Ir-raġel kien akkużat ukoll li huwa reċediv. Photo by Miguela Xuereb Matul il-konferenza stampa l-pulizija qalu li huma stabilixxew li s-suspettat kien mal-vittma ftit qabel ma nstab mejjet f'għalqa fl-Għarb. Il-ġisem tal-vittma kien instab fit-7.40am. Il-vittma ġie milqut b'żewġ tiri, waħda fuq in-naħa tax-xellug ta' għonqu u l-oħra f'nofs sidru. Qtil Għarb: Ċans li s-suspettat ħarab minn Għawdex ftit wara d-delitt Fil-passat l-akkużat kien instab ħati fuq serq, serq aggravat kif ukoll akkużi oħra li kienu waslu biex ir-raġel skonta sentenza ta' ħabs. L-akkużat kien miżżewweġ mara li kienet mietet fl-2014. Fil-qorti l-ebda talba għall-ħelsien mill-arrest ma saret għall-akkużat. Is-Supretendent Keith Arnaud u l-Ispettur Bernard Charles Spiteri mexxew il-prosekuzzjoni. L-avukati Anthony Vella u Etienne Savona dehru għall-Uffiċċju tal-Avukat Ġenerali filwaqt li l-avukati Franco Debono u Marion Camilleri dehru għall-akkużat. Il-Maġistrat Simone Grech ippresediet fuq dan il-każ. .td_uid_4_60a559fa3ea0e_rand.td-a-rec-img{text-align:left}.td_uid_4_60a559fa3ea0e_rand.td-a-rec-img img{margin:0 auto 0 0}